पाएं अपने शहर की ताज़ा ख़बरें और फ्री ई-पेपरडाउनलोड करें
इंदौर। मरीमाता से बाणगंगा आरओबी तक के फोरलेन के निर्माण की नींव बुधवार को मुख्यमंत्री शिवराजसिंह चौहान रखेंगे। इस दौरान रोड निर्माण में सहयोग करने का वादा करने वाले क्षेत्रीय व्यापारी और स्थानीय भाजपा-कांग्रेस के नेता भी उपस्थित रहेंगे। पीटीसी प्रशासनिक भवन के लोकार्पण के बाद लौटते वक्त वे दोपहर एक बजे निर्माण कार्य का शिलान्यास करेंगे।
क्षेत्रीय विधायक सुदर्शन गुप्ता ने बताया दो-ढाई साल से फोरलेन निर्माण के लिए सरकार स्तर पर प्रयास किए जा रहे थे। एमपीआरडीसी के प्रस्ताव को शासन द्वारा मंजूर किए जाने के बाद अब वर्क ऑर्डर भी जारी हो गया है। 19 करोड़ रुपए की लागत से बनने वाले रोड का फायदा सिंहस्थ के दौरान ज्यादा महसूस होगा। सांवेर, उज्जैन के साथ आगे राजस्थान जाने वाले वाहनों को अब आवाजाही में परेशानी नहीं उठाना होगी। रोड संकरा होने के कारण स्थानीय व्यापारी और रहवासियों को ज्यादा परेशानी होती है। सालभर लोग यहां धुल-धुएं से परेशान रहते हैं।
दोनों ओर नर्मदा लाइन भी डलेगी: विधायक के मुताबिक सबसे पहले बिजली के खंभों की शिफ्टिंग की जाएगी। इसके बाद फोरलेन के दोनों ओर नर्मदा की लाइन डालने का काम भी होगा। कॉन्ट्रेक्टर ने समय से पहले छह महीने में काम पूरा करने का भरोसा दिलाया है। भूमिपूजन के दौरान महापौर कृष्णमुरारी मोघे, सांसद सुमित्रा महाजन, मंत्री कैलाश विजयवर्गीय, रमेश मेंदोला आदि उपस्थित रहेंगे।
पीटीसी में मिलेंगी ये सुविधाएं
पीटीसी एसपी मनीषा पाठक सोनी के मुताबिक 30 करोड़ की लागत से यहां प्रशासनिक और अकादमिक भवन, होस्टल, आउटडोर ट्रेनिंग कॉम्प्लेक्स, मैग्जीन, आर्मरी, सिम्युलेटर हॉल, एमटी वर्कशॉप, परेड ग्राउंड, स्टेडियम, रनिंग ट्रैक, क्लाइंबिंग वॉल, फैकल्टी गेस्ट हाउस और 11 आवास गृहों का निर्माण किया गया है। प्रशिक्षणार्थियों को इनडोर व आउटडोर का बेहतर प्रशिक्षण दिया जा सकेगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn